સુરતમાં એક યુવતીએ યુવકને પ્રેમજાળમાં ફસાવીને અંગત પળોનો વીડિયો ઉતારીને શૂટિંગ કર્યું હોવાની ઘટના સામે આવી હતી. સુરતમાં સાડી જોબવર્કનું મજૂરી કામ કરતો પરિણિત યુવક વિજય પટેલ સીમા નામની વ્યક્તિના પરિચયમાં આવ્યો હતો અને તેમની વચ્ચે પ્રેમસંબધ બંધાયો હતો. સીમા અને તેના સાથી મિત્રોએ વિજય અને સીમાની અંગત પળો રેકોર્ડિંગ કરીને રૂપિયા 8 લાખની ખંડણી માંગી હતી. આ અંગેની ફરિયાદ વિજય પટેલે સરથાણા પોલીસ સ્ટેશનમાં નોંધાવી હતી. આ સમગ્ર બ્લેકમેઇલિંગ પ્રકરણમાં રાહુલ જોષી, મયુર પટેલ,રોશન મારવાડી અને સીમા નામની યુવતીનો સમાવેશ થાય છે. જે લોકોને આ રીતે ફસાવીને બ્લેકમેઇલ કરતા હતા.